Salo

Salo on kaupunki Varsinais-Suomessa.

Ymmärrä
Vuoden 2009 alusta tapahtui Suomen suurin kuntaliitos, jossa olivat mukana Salon lisäksi Halikko, Kiikala, Kisko, Kuusjoki, Muurla, Pertteli, Perniö, Suomusjärvi ja Särkisalo. Joissain näissä entististä kunnista ei vieläkään ajatella, että oltaisiin "salolaisia".

Kunnioita
Nokia on Salon suurin työllistäjä ja kaupungin suuri ylpeydenaihe. Nokian halveksuminen saattaa joidenkin salolaisten mielestä olla loukkaavaa. Jos olet pääkaupunkiseudulta, älä sano Saloa "pikkukaupungiksi", sillä sellainen koetaan halventavaksi.

Tule
Saloon pääsee Helsingistä ja Turusta kätevästi junalla tai bussilla. Moottoritie kulkee kaupungin pohjoispuolelta.

Autolla
Salon infrastruktuuri on autoilijan kannalta ihanteellinen, joskin paikallinen liikennekulttuuri on holtitonta. Liikenteessä vaaratilanteita aiheuttavat liian suuret nopeudet, uhkarohkeat ohitukset sekä piittaamattomuus kevyttä liikennettä kohtaan. Takseja on runsaasti, mutta jos olet ottamassa kyytiä kauemmas, kannattaa hinnasta sopia etukäteen.

Bussilla
Salossa on toimiva paikallisliikenne, joskin ruuhka-aikaan linja-autosta voi olla vaikea saada istumapaikkaa. Salossa paikallisbussia kutsutaan "paikkuriksi".

Kävellen
Salossa on hyvät pyörätiet ja tästä johtuen paljon pyöräilijöitä. Jalankulkijoiden onkin syytä olla valppaina hurjastelijoiden varalta.

Näe

 * Salonjoki virtaa kaupungin läpi. Kesällä joen varrella näkee kalastajia.
 * Meriniitty on ollut alkuaan Joensuun kartanon omistamaa peltoa. Alue kaavoitettiin teollisuusalueeksi ja sinne on rakennettu suuri määrä teollisuushalleja. Alueen suurimpana työnantajana on Nokian matkapuhelintehdas.
 * Lehmijärvi sijaitsee n. 15 km keskustasta etelään. Kuumimmilla kesähelteillä ranta on tupaten täynnä auringonpalvojia.
 * Vuohensaari on myös auringonottajien suosiossa. Vuohensaaressa voi myös kalastaa tai tuulisella ilmalla kokeilla surffausta.
 * Uskelan kirkko
 * Salon taidemuseo Veturitalli
 * Halikon kirkko on keskiaikainen kivikirkko 1400-luvulta.
 * Rikalan linna, tunnettu myös nimellä Halikon linnamäki, on muinainen linnavuori, jossa ei ole jäljellä selkeästi havaittavia rakennuksia, mutta, joka on kohtuullisen suosittu matkakohde.

Tee

 * Salon markkinat lokakuun alussa
 * Iltatori kesäisin joka torstai, tähtiesiintyjiä
 * Lasten laulukaupunki kesäkuun alussa
 * Vuohensaari on suosittu paikka kesäpiknikille

Osta

 * Kauppakeskus Plaza tarjoaa ostosmahdollisuudet vaativammallekin shoppailijalle. Plazasta löydät mm. Kuolleenmeren kosmetiikkaa. Plazan vieressä on Kauppakeskus Linjuri, josta löytyy keskustan ainoa Alko.
 * Salon Turkisateljee houkuttelee turkisten ystäviä hieman kauempaakin.

Finlandia-ehdokas Turkka Hautalan kirja "Salo" (Gummerus 2009)

Syö
Salossa on monta kebab-ravintolaa. Paikallisten keskuudessa hyvin suosittu on myös yli 40 vuotta toiminut Repen nakki. Kauppakeskus Plazassa on trendikäs ravintola Antonio.

Kahvilat
Torikahvilat ovat suosittuja istuskelupaikkoja. Plazasta löytyy Cafe Figaro ja Länsirannasta Cafe Rio.

Baarit & pubit

 * Rockin' Hood rock-musiikkia, alakerrassa joskus bändejä
 * Jokibaari karaokea
 * Toriterassi on suosituimpia kesäterasseja, sijaitsee torin reunalla.
 * Pub Häh on entisen Mollyn paikalla sijaitseva istuskelupaikka
 * Pub Wanha Seppä

Yökerhot

 * Tivoli uusi SK-ravintola, varsinkin nuorten suosiossa.
 * Rikala kaksikerroksinen menomesta, yläkerrassa karaokea.
 * The Disco legendaarinen entinen Pulpukka.
 * Drunk n Monkey uusi yökerho entisen Paradisen kiinteistössä, joskus bändejä, kävijäkunta hevareita.

Edulliset

 * Hotel Fjalar

Keskihintaiset
viihtyisä sekä moderni hotelli.
 * Cumulus Salo on kodikas ja

Hintavat

 * Sokos Hotel Rikala

Pysy turvassa
Salo on yleisesti turvallinen paikka. Suojatietä ylitettäessä kannattaa varmistaa, että auto pysähtyy, sillä Salossa ei juuri jalankulkijoita kunnioiteta. Yöaikaan liikkumista torin lähistöllä kannattaa välttää. Ala-Ollikkala oli pitkään vaarallisen alueen maineessa, mutta poliisin tehopartiot ovat siistineet yleisilmettä.

Pysy terveenä
Salonjokeen ei kannata hypätä uimaan, vaikka jotkut uhkarohkeat paikalliset tätä kesäisin harrastavatkin. Keskustassa on useita apteekkeja. Läntinen Terveysasema sijaitsee Vilhonkadulla, lähellä Anttilaa.

Jatka matkaa
Kemiönsaari on idyllistä seutua. Kokeile Kokkilan lossia!